1993માં મળેલા સંસ્કૃતિ એવોર્ડે તો તેમના માટે આ ક્ષેત્રમાં અનેક નવા દરવાજા ખોલી આપ્યા. ધીરે ધીરે મીડિયા પણ તેમની વાતોને ગંભીરતાથી લેવા લાગ્યું. જેના કારણે અન્ય લોકો પણ તેમની મદદ માટે સામે આવવા લાગ્યા. મોટા પ્રમાણમાં સમર્થન મળવાને કારણે હવે તેઓ દ્રષ્ટિહીનો માટે વર્લ્ડકપની યોજના બનાવવા લાગ્યા. દ્રષ્ટિહીનો માટે સંશોધનોની વ્યવસ્થા કરવી એ સૌથી મોટો પડકાર હતો. હાર માન્યા વગર 1996માં ‘વર્લ્ડ બ્લાઇન્ડ ક્રિકેટ કાઉન્સિલ’ની સ્થાપના થઇ અને તેમાં દુનિયાના સાત દેશો જોડાઇ ગયા.